NETFLIXOVA SERIJA
Na mjestu punome tajni Gdje prošlost oživljuje !
Živi junakinja povijesti Koja divno napreduje !
Spašava našu budućnost Štiteći prošlost našu
Junakinja kojoj dani slave mašu !
Ridley Jones ! Odvažna, hrabra i neustrašiva
Ridley Jones ! Muzej ponosno čuva
Ridley Jones ! Prenosi nam želju za pustolovinom
S dinosaurima i dodoima I astronautom čimpanzom
Ridley Jones ! Nosi svoju prepoznatljivu fedoru
Ridley Jones ! Nijedan je izazov ne može omesti
Strahu se neće prepustiti Raduje se svakoj pustolovini
U zbrku se ubaci I onda sve spasi !
Ridley Jones !
Peaches iza vječnosti.
Koja je to zvijezda?
To je Antares.
A koja je ona? A ona? A ona ondje?
Ona je Vega, ona Capella, a ona Rigel Kentaurus.
Shvaćam. A onda…
Hvala što si me uhvatila, Peaches.
Uvijek ću te uhvatiti, sunašce.
Ovaj je pogled predivan.
Lijep kao oposum-pita. Kad bih bar ponovno mogla do zvijezda.
Možda ne možemo u svemir, ali možemo li te mi podsjetiti na svemir?
Mislim da imam nekoliko ideja.
Svladala si Marsovu brzinu. A sad prebaci na Jupiter.
Prebacujem na Jupiter.
-Ju-hu! -E to te ja pitam!
Čemu služi ova tipka?
Banananađenje!
Houstone, imamo piramidu!
Marmelade mi! Pripremi se za udar!
Ridley! Jeste li dobro?
Drago mi je što mogu reći da je naše stanje… dobro.
Dobro smo, mama.
Da barem mogu reći isto za gumu
koju bih mogla popraviti da imam alat, ali izgubila sam ga u crnoj rupi.
Crnoj rupi?
Što se dogodilo s crnom rupom?
Imam te, sunašce!
Nastojimo ne spominjati taj incident,
ali sad si zaštitnica muzeja. Vrijeme je da ti kažemo.
Davno, prije tvog rođenja, postavljala sam novu izložbu.
Budućnost svemirskog putovanja.
Ali moje je kompas-oko slučajno aktiviralo crnu rupu.
Širila se i proširila te je usisala cijelu izložbu.
Otad nismo vidjeli ni traga od te jadne izložbe.
Postav s crnim rupama premjestili smo ovamo.
Bio je preopasan da ostane u rotundi.
Tada sam u crnoj rupi izgubila kutiju s alatom i hrpu banana.
Hrabrih banana.
Nadam se da ste sretne u pekarnici za kruh s bananom.
Želimo li popraviti rover, moramo se otisnuti u rupu.
Tako mi keksića i umaka!
Idem u novu astronautsku pustolovinu?
Pripremite se. Čini se da večeras idemo u svemir.
-To! -Hura!
Oprezno. Rakete su za hitne slučajeve.
Oprostite. Ali bilo je lijepo.
Hej!
Oprostite. Ralph toliko želi u svemir.
Idemo.
-Ju-hu! -Da!
Opa!
Aj, čivava!
-Opa! -Nevjerojatno!
Slijedi udar!
To je bilo kraljevski!
Pogledajte! Moji plesni pokreti još su bizonskiji u svemiru!
U svemiru gotovo da mogu letjeti!
Čekaj, šećeru! Stižem!
Hura!
Izgledaš kao da si doma, Peaches.
Tako mi mlijeka, i jesam!
To je veliki korak za majmunčanstvo.
Hajde, ekipa! Moramo naći izložbu.
-Ju-hu! -Idemo!
Jupi!
-Strava! -Nevjerojatno!
-Jurastično! -Opa!
Eno je!
Svojim bizonskim okom vidim Budućnost svemirskih putovanja!
Onda potraži i moj alat.
-Ju-hu! -Da!
Ne mogu vjerovati kako dobro ovo izgleda.
Pozdrav!
Bok. Ja sam Ridley Jones.
Bok, Ridley. Zovem se GLAD-6S. Ali možete me zvati Gladys.
Kustosica izložbe Budućnost svemirskih putovanja.
Robot? Nisam znala da je u izložbi robot.
Da. Bila sam u sanduku kad sam prošla kroz crnu rupu.
Kad smo sletjeli na asteroid, otvorio se i otad živim ovdje.
Nije li to bajno?
Kad završimo, možemo te vratiti u muzej. S nama!
Cijenim ponudu.
Ako vam je svejedno, ostala bih ovdje.
Sviđa mi se pogled.
Nevjerojatno je u svemiru.
Gore gdje lebdiš I letiš koliko ti želi srce
Dok se svi planeti oko tebe vrte
Jesi li vidjela ovako sjajne maglice ?
Zar te zvijezde repatice ne zadive ?
Našu nevjerojatnu galaktiku pogledajte
Slobodna poput ptice bez gravitacije
Ljepoti se svemira divite !
Kometi, kvazari i pojas asteroida taj
Crne rupe i meteorski pljuskovi !
Nikad ti bliže nije bio raj
Satima se divite supernovi !
Boje i svjetla kakve niste vidjeli Zemlju kao blijedoplavu točku vidite
Nevjerojatni nezamislivi prizori
Ljepoti se svemira divite !
Svemira !
Razumijem ako želiš ostati.
Zasad tražimo alat koji Peaches treba da popravi rover.
Nemam alata u kampu, no kad sam prošla kroz rupu,
dio izložbe završio je u klancu.
Za mnom, pokazat ću vam.
Peaches, umjesto da se ja vratim u muzej,
ti možeš ostati ovdje.
Ovdje je uistinu prelijepo.
Evo nas, kao što sam obećala. Klanac.
-Opa! -Kul.
Opa! Pomozite mi, padam!
Oh. Polako padam
pa će me netko morati spasiti u idućih 15 minuta.
Uvijek ću te uhvatiti, sunašce.
Vidite! Što je ono?
Miruj, srce majmunsko. To su moje banane.
Hrabre i ukusne banane. I smrznute jer su u svemiru.
Ali i dalje bi bile ukusne s malo karamele.
U redu, ekipo, počnimo tražiti alat.
Tražit ćemo koliko god treba…
Našao!
Baš lako.
Da, malo prelako. Možda mi se još ne ide kući.
Asteroid! Pogledajte ovo!
Kladim se da nijedna kraljica Egipta nije imala svemirski kamen!
To je lavina!
Jako spora lavina.
Imam te.
Ne! Kutija s alatom!
Bez brige. Slaba gravitacija.
Ova se lavina ne može mjeriti s moćnim bizonom.
Vidimo se, svemirski kamene.
Neka netko fotka moju snagu i pošalje to orlovima.
Na asteroidima nema bežične.
Ne brinite se! Zbog obuke znam što moram.
Dušo, samo se drži! Peaches dolazi!
Ajme, ovo mi je nedostajalo.
Pomozi, Peaches! Jedina si mi nada!
Dudley, moraš malo usporiti.
Pokušavam, no krila nisu za međuzvjezdano lamatanje.
Mislim da imam ideju.
Ju-hu! Volim svemir!
Gotovo kao tri sladoleda od banane.
Ptica mi, drago mi je što te vidim!
Uvijek ću te uhvatiti.
A mene će uvijek trebati uhvatiti.
Bilo je nevjerojatno.
Uistinu pripadaš u svemir.
Peaches, da želiš ostati, razumjeli bismo.
Neću lagati. Pogled je ljepši od graška uz odrezak
i zbog kozmičkih pustolovina srce mi treperi kao puno…
Peaches. Opet lebdim.
Ali ne mogu uhvatiti Dudleyja ako sam u svemiru.
Hvala, no sad mi je najveća pustolovina pomoći Ridley da bude zaštitnica.
To uistinu želim.
Idemo kući. Mama će se zabrinuti.
Uzmi ovaj komunikator i nazovi me bilo kad.
Sad kad znamo raditi s crnom rupom,
doći ću kad se zaželim svemirske pustolovine.
Nedostajat ćeš mi. Svi ćete mi nedostajati. Dotad, zbogom.
Kako vozi rover?
Glatko kao Saturn. A banana?
Mislim da su mi smrznute banane s asteroida možda i najdraže.
A da pokušamo malo ubrzati u Jupiterovu brzinu?
Idemo, antigravitacijo!
-Hej! -Hajde, Peaches!
Opet ću pokušati s piramidom.
Drago ti je što si se vratila?
Duše mi, nikad ne bih propustila ovakvu pustolovinu.
-Ju-hu! -Hura!
Tihi lov.
Pogledajte ove svete dvorane !
Povijesti i ljepote bajne !
Ne smijemo zaboraviti Svoju svetu dužnost, ne !
Moramo paziti na svaku drevnu starinu !
I mirovati nećemo Dok ne otkrijemo istinu !
Mi smo Oči muzeja
Vrijeme za gledanje !
-Juhu! -Da!
Kraljevski!
Kako ste nam svi? Mi smo Rotunde!
Idemo, Rotunde!
Rotunde baš znaju rokati.
Najbolji su bend u muzeju!
Tehnički, jedini su. Ali da, i najbolji su.
A sad ožeži, Frede!
Hajde, Frede!
-Ti su ritmovi dinomitni! -Zvijezda si!
To! Frede, znaš znanje!
A bogme i ti! Vidi ti nje!
Da! Ti, Evie!
Opa! Čekaj. Stvarno?
Idite u suvenirnicu nakon nastupa i kupite suvenire Rotunda. Šalim se.
To je bilo svjetski!
Čekaj, Evie. Baš dobro sviraš.
To mi mnogo znači od tebe, Frede.
U tebi vidim sebe. Evo.
Dođi u Rotunde. Dvoboji na bubnjevima i…
Rado bih, ali ne mogu.
Dobro. Ali zašto?
Premala sam da bih bila u tvome bendu. Jedva dosegnem papučicu.
Nisam bio opaki bizon kao sad
kad sam počeo učiti svirati. Bio sam tele.
Nema šanse!
Cijeli sam dan rokao u modelu Saturna.
Zbog jeke je zvučalo bizonsko!
Baš kul.
Neka te veličina ne sputava!
Što se događa?
-Joj! -Uzbuna!
Šifra: Peabody. Skrijte se!
Skrijte se!
Raštrkajte se!
Ne paničarite!
Poslušaj svoj savjet!
Joj!
Kakva je to buka?
Ovo je muzej. Ne koncert.
Ne volim glazbu. Grozno mi je kako mi izaziva osjećaje.
Čekaj. Sva ta buka dolazila je od ovoga?
Hej, g. Peabody. Samo vježbam. Sasvim sama!
Dosta je bilo. Imam vrlo bogatu…
To jest, posebnu gošću večeras i sve mora biti savršeno.
„Posebnu gošću“? Tko je?
Nije važno tko je, samo šuti.
Glazba je preradosna.
Što je sad to?
Mora prestati. Lonny!
Umalo da nas nije uhvatio na djelu.
Da, i pitam se tko je posebna gošća.
Ali znam da ne može biti dobro.
Hej, nema mi činele. Sigurno je ovdje negdje.
Što li je to, drevnoga mi Egipta?!
Ne želim nikoga uplašiti, ali to je zasigurno duh!
Ne, vjerojatno samo cijevi.
Neki sam dan slučajno spustio dasku u WC školjku, no nije baš za valove.
Ne zvuči li vam to kao ritam pjesme?
Misliš na bubnjara duha?
To je moj ritam. Onaj koji sam svirao na koncertu.
To je Evie. Svidjela joj se solaža, pa sam joj dao svoju činelu.
Upravo tu koje nema!
To znači da g. Peabody traži Evie!
Moramo je naći prije g. P.-a. Pratite ritam!
Evie?
Ako se skrivaš u kraljičinoj domeni,
zahtijevam da se pokažeš! Molim te?
Kontrola Evie. Izađi gdje god da jesi.
Imam te! Ondje nema ničega.
Gdje si, malena?
-Evie! -Što?
Provjerili smo sarkofage i piramide…
Da ne spominjem Sfingin nos. Užas!
Imam te, zvuče!
Opet g. Peabody! Skrijte se!
Perja mi.
Gđice Jones? Ali odakle svi ti glasovi?
To sam bila ja, g. Peabody.
Nema smisla. Čuo sam barem pet glasova.
Samo sam htjela vidjeti koliko glasova znam.
Bok, sunašce.
Mezotastično.
Kraljica je, sjećaš se? Bizonastično. Joj! Dodoi ne vole pustinje.
Ne zvučim tako. Zar ne?
Zadrži svoje glasove za sebe.
Večer je prevažna da je ometu nepodopštine Jonesa.
Sigurno je, ekipa!
Tiho! Oči, odsad naša potraga mora biti mnogo tiša.
-Dobro? -Primljeno.
Pazite, plišanci.
Stiže Fred!
Jesi li ovdje, Evie?
Frede! Moraš šutjeti! Sjećaš se?
Ali šutim!
Mislim da nije ovdje.
I ja. Idemo.
Ups. Ralph nije čuo da moramo biti tihi.
Dante, ne miči se!
Sad te imam, tajanstvena buko!
G. P.!
Opet?! Ponestaje nam skrovišta, sunašce.
Imam ideju.
Opet ti? Čekaj.
Nešto je ovdje drukčije.
Da, imamo novu kul robu!
Ne sjećam se da sam dobio pošiljku…
Novi je punjeni bizon presladak.
Nemam vremena za ovo.
Zamalo da nas nije uhvatio.
Nismo ni blizu da pronađemo Evie.
Njezino bubnjanje odzvanja.
Čekajte. Odzvanja. Znam gdje je Evie. Hajde!
Smijem ih zadržati?
Dudley, noć je.
Hej, sunce ne zalazi na kulnoću, znaš?
Evie! Tu si.
Frede! Imao si pravo. Savršeno mjesto za bubnjanje.
Zašto si pobjegla s činelom?
Aha, da. Izvoli.
Ne. Želim da je uzmeš i da se pridružiš Rotundama.
Znam da misliš da si premala, ali to te ne smije spriječiti.
Zbilja si darovita.
Hvala, ali miševi bi mi se smijali.
Miševi su tihi i mali, a ne kul, glasne rock zvijezde!
Navedi jednu mišju rock zvijezdu.
Da, to je teško. Beethoven nije bio miš, zar ne?
Evie, ti si rock zvijezda!
Hvala. Osjećam se kul iznutra, ali i dalje sam samo mišica.
Možeš biti mišica kakva god želiš!
Velika ili mala, tiha ili glasna. Kakva god.
Nisam tako razmišljala o tome.
Zdravo!
G. Peabody. Zvuči kao da je gošća ovdje. Hajde.
Sigurno ćete naći nešto što vam se sviđa.
-Tko je to? -Ne znam.
Imam loš predosjećaj.
Ali ima super šešir.
Priđimo bliže i doznajmo.
A kad vidite egipatsko krilo, gđice Luann. Ima mnogo mumija.
Nikad ne možeš imati dovoljno mumija.
Ček! „Dovoljno mumija“ za što?
Ili drevna šahovska ploča? Možda veliki kit? Sve je na prodaju.
Kupuje predmete iz muzeja?
A to znači?
Bilo koga od nas!
Oh! Što ako želi da dodo dode?
Bez brige. To se neće dogoditi.
Dolaze ovuda. Stanite!
Prevelik je.
Povlačim što sam rekla o šeširu. Nema ukusa.
Prezeleno.
Moramo je izvući prije nego što išta kupi.
Ali kako?
G. Peabody, kao što znate, imam proračun bez dna.
Doista? Nisam imao pojma.
Ali točno znam što želim i nijedan mi se komad ne sviđa.
Sama ću izaći. Čekaj malo!
Remek-djelo! Nikad nisam vidjela takvu ljepotu.
Aha, slatki bizon.
Da! Jednostavno ga moram imati.
Izvrsno. Pripremit ću ga.
O, ne! Fred! Moramo nešto poduzeti.
Znam. Barem mislim. Da, znam.
Što je to?
Nema šanse da ću išta kupiti iz ovog jezivog muzeja.
Čekajte! Gđice Luann!
To je bilo blizu!
Evie! Spasila si me!
Bravo!
To je bilo uzbudljivo. Valjda sam i malena i veća od života!
Ni trenutka nisam sumnjao.
Katkad ljudima moraš reći tko si iznutra.
Svijet možda misli da te poznaje !
Vidjeli su miša koji malen je
Ali katkad moraš pokazati Da uopće nisi ono što vide !
Jer veličina stanje uma je !
Nutrina s vanjštinom ne poklapa se
Veličina srca nema granice
Jer veličina stanje uma je !
Kažu da izgled vara
Živi sam dokaz da katkad je tako
Sad sam počela vjerovati Da rock zvijezda mogu postati lako !
Jer veličina stanje uma je !
Nutrina s vanjštinom ne poklapa se
Veličina srca nema granice
Jer veličina stanje uma je !
Dame lemurice i gospodo mumije,
predstavljajmo najnoviju članicu Rotunda!
Zaplješćite Evie.
Opa! Zvučiš sjajno!
Rasturaš, Evie!
Da, zar ne? A sad ispočetka!
Prijevod titlova: Željko Radić